गुवाहाटी, 4 डिसेम्बर: आसाम सरकारा गुबुन मोनसे गोख्रों थांखि लानाय बायदियै राइज्योनि सिङाव थानाय बेसरकारि फरायसालि आरो फरायसालिमाफोरनि बोसोरारि फिसखौ थि खालामना होदों। कमिसनार एन्ड सेक्रेटारि इडुकेसन बिफानआ मिथिहोनाय बायदियै बोसोरनि फिसखौ सरकारि नङै फरायसालिफोराव थि खालामना होनायनि गेजेरजों गुदि सोलोंथायनि बिथ'राय, थाखो 1 निफ्राय 6 थाखोसिम बोसोरारि फिसखौ 27 रोजा रां, 6 थाखोनिफ्राय 10 थाखोसिमनि गेजेराव 32 रोजा रां आरो आरिमु आयदानि 11 थाखोनिफ्राय 12 थाखोसिमनि बोसोरारि फिसखौ 32 रोजा रां खालामनाय जायो। बेनि अनगायैबो फालांगि आरो बिगियान आयदानि बोसोरारि फिसखौबो थि खालामना होयो। सोलोंथाय बिफानआ गासै सरकारि नङै फरायसालिफोरखौ फैगौ 2021-22 नि थाखाय फैगौ बोसोरनि 15 जानुवारीनि सिगांनो अनलाइननि गेजेरजों गथायनांगोन होन्नानै बिथोन होदों।